# ข้อบัญญัติองค์การบริหารส่วนตำบลยางโยภาพ

## เรื่อง หลักเกณฑ์การคัดแยกมูลฝอย
- พ.ศ. ๒๕๖๒

โดยที่เป็นการสมควรตราข้อบัญญัติองค์การบริหารส่วนตำบลยางโยภาพ ว่าด้วยหลักเกณฑ์
การคัดแยกมูลฝอย

อาศัยอำนาจตามความในมาตรา ๗๑ แห่งพระราชบัญญัติสภาตำบลและองค์การบริหารส่วนตำบล
พ.ศ. ๒๕๓๗ ซึ่งแก้ไขเพิ่มเติมโดยพระราชบัญญัติสภาตำบลอื่นๆ (ฉบับที่ ๕)
พ.ศ. ๒๕๔๖ และมาตรา ๓๔/๓ (๒) แห่งพระราชบัญญัติรักษาความสะอาดและความเป็นระเบียบเรียบร้อย
ของบ้านเมือง พ.ศ. ๒๕๓๕ ซึ่งแก้ไขเพิ่มเติมโดยพระราชบัญญัติรักษาความสะอาดและความเป็นระเบียบ
เรียบร้อยของบ้านเมือง (ฉบับที่ ๒) พ.ศ. ๒๕๖๐ องค์การบริหารส่วนตำบลยางโยภาพโดยความเห็นชอบ
ของสภาองค์การบริหารส่วนตำบลยางโยภาพและนายอำเภอเมืองสามสีป จึงตราข้อบัญญัติดังกล่าวข้างต้น

ข้อ ๑ ข้อบัญญัตินี้เรียกว่า “ข้อบัญญัติองค์การบริหารส่วนตำบลยางโยภาพ เรื่อง หลักเกณฑ์
การคัดแยกมูลฝอย พ.ศ. ๒๕๖๒”

ข้อ ๒ ข้อบัญญัตินี้ให้ใช้บังคับในเขตองค์การบริหารส่วนตำบลยางโยภาพ ตั้งแต่วันถัดจาก
วันประกาศในราชกิจจานุเบกษาเป็นต้นไป

ข้อ ٣ ในข้อบัญญัตินี้

“มูลฝอย” มีความหมายว่า เศษกระดาษ เศษผ้า เศษอาหาร เศษสินค้า เศษวัตถุ
อุปกรณ์ สังกะสี อุปกรณ์ที่ทำจากไม้หรืออุปกรณ์ที่เก็บกวาดจากถนน ตลอดจนเส้นผมและวัสดุอื่นๆ

"มูลฝอยที่เป็นพิษหรืออันตรายจากชุมชน" หมายความว่า มูลฝอยที่ปนเปื้อน
หรือมีส่วนประกอบของวัตถุที่อาจเป็นอันตรายหรือกระทบต่อสุขภาพอนามัยของบุคคล หรือมีผลกระทบ
ต่อสิ่งแวดล้อม เช่น หลอดไฟ ถ่านไฟฉาย แบตเตอรี่ กระป๋องหรือภาชนะอื่นใดที่บรรจุสารเคมี
หรือวัตถุที่อาจเป็นอันตรายข้างต้น

"มูลฝอยทั่วไป" หมายความว่า มูลฝอยประเภทอื่นนอกเหนือจากมูลฝอยอินทรีย์
มูลฝอยที่นำกลับมาใช้ใหม่ หรือมูลฝอยที่เป็นพิษหรืออันตรายจากชุมชน

"อาคาร" หมายความว่า ตึก บ้าน เรือน โรง ร้าน แผ ตลาด คลังสินค้า
สำนักงาน หรือสิ่งปลูกสร้างอื่น ๆ ซึ่งบุคคลอาจเข้าอยู่ หรือเข้าใช้สอยได้ และหมายรวมถึงอุปกรณ์ทรัพย์
เชื่อม ประตูน้ำ อุโมงค์หรือป้ายตามกฎหมายว่าด้วยการควบคุมอาคารด้วย

ข้อ ๔ ให้เจ้าของหรือผู้ครอบครองอาคารคัดแยกมูลฝอยแต่ละประเภท ดังนี้

(๑) มูลฝอยทั่วไป
(๒) มูลฝอยอินทรีย์
(๓) มูลฝอยนำกลับมาใช้ใหม่
(๔) มูลฝอยที่เป็นพิษหรืออันตรายจากชุมชน

ข้อ ๕ เจ้าของหรือผู้ครอบครองอาคารต้องบรรจุมูลฝอยที่คัดแยกแล้วแต่ละประเภทตามข้อ ๔
ในถุงหรือภาชนะบรรจุมูลฝอยให้เพียงพอและเหมาะสมกับประเภทของมูลฝอยนั้น

ถุงสำหรับบรรจุมูลฝอยต้องมีความทนทาน ไม่ฉีกขาดง่าย ไม่รั่วซึม มีขนาดเหมาะสม
เคลื่อนย้ายได้โดยสะดวก การบรรจุมูลฝอยในถุงต้องมีปริมาณที่เหมาะสม ปิดถุงด้วยการมัด
หรือผนึกด้วยวิธีอื่นใดให้มิดชิด รวมทั้งจัดการป้องกันมิให้มูลฝอย น้ำ สลิ่น หรือสิ่งอื่นอันเกิดจาก
มูลฝอยตกหล่น รั่วไหลออกจากถุง

ภาชนะบรรจุมูลฝอยต้องทำจากวัสดุที่แข็งแรง ธนทานไม่ฉีกขาด การบรรจุมูลฝอยลงในภาชนะ
บรรจุมูลฝอย เช่น ถังสำหรับใส่มูลฝอยต้องบรรจุในปริมาณที่เหมาะสม ไม่ล้นออกนอกภาชนะ
มีฝาปิดมิดชิด เพื่อมิให้มูลฝอย น้ำ สลิ่น หรือสิ่งอื่นอันเกิดจากมูลฝอยตกหล่น รั่วไหลออกจากภาชนะ
และสัตว์และแมลงเข้าไปในภาชนะได้

ข้อ ๖ มูลฝอยที่มีสภาพ สึกชำรุด หรือขนาดที่ไม่สามารถบรรจุในถุงหรือภาชนะบรรจุมูลฝอยได้
ให้คัดแยกไว้ต่างหากตามประเภทของมูลฝอย โดยต้องจัดการให้ถูกสุขลักษณะ (ตามที่องค์กรปกครอง
ส่วนท้องถิ่นกำหนดให้เหมาะสมกับบริบทของพื้นที่องค์กรปกครองส่วนท้องถิ่น)

ข้อ ๗ ให้เจ้าของหรือผู้ครอบครองอาคารนำถุงหรือภาชนะบรรจุมูลฝอยที่คิดแยกประเภทไว้แล้ว
ทิ้งตามวัน เวลา และสถานที่ที่องค์การบริหารส่วนตำบลยางโยภาพประกาศกำหนด

ข้อ ๘ ผู้ใดฝ่าฝืนข้อบัญญัตินี้มีโทษปรับไม่เกินห้าร้อยบาท

ข้อ ๙ ให้นายกองค์การบริหารส่วนตำบลยางโยภาพเป็นผู้รักษาการตามข้อบัญญัตินี้

ประกาศ ณ วันที่ ๑๔ มีนาคม พ.ศ. ๒๕๖๒
ถาวร ทองย่อย
นายกองค์การบริหารส่วนตำบลยางโยภาพ